Diari Oficial de la Generalitat Valenciana


Sumari del DOGV 5956, del 17-02-2009 (2009/1586)

RESOLUCIÓ de 21 de gener de 2009, de la Direcció General d'Habitatge i Projectes Urbans, de la Conselleria de Medi Ambient, Aigua, Urbanisme i Habitatge, per la que s'anuncia el concurs d'idees EUROPAN, en la seua convocatòria desena.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5956

Data del DOGV
:   17-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/1586


Data del document
:   21-01-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * premi cultural
    * professió de l'urbanisme
    * contracte de serveis

RESOLUCIÓ de 21 de gener de 2009, de la Direcció General d'Habitatge i Projectes Urbans, de la Conselleria de Medi Ambient, Aigua, Urbanisme i Habitatge, per la que s'anuncia el concurs d'idees EUROPAN, en la seua convocatòria desena. [2009/1586]  
EUROPAN és una federació europea d'organitzacions nacionals que regeixen concursos d'arquitectura i, més tard, les seues realitzacions. Aquests concursos d'idees, oberts, públics i anònims es fan simultàniament en diversos països al voltant d'un tema i uns objectius comuns. EUROPAN 10 té vint-i-un països organitzadors i associats.  
EUROPAN 10 es dirigeix a tot jove arquitecte o a tot equip de jóvens arquitectes d'Europa, associat o no amb jóvens professionals d'altres disciplines. Tots els concursants, independenment de la seua professió, han de tenir menys de quaranta anys en la data límit d'entrega de les propostes. El cap de l'equip ha de ser arquitecte.   
Els organitzadors es comprometen a divulgar els projectes guardonats tant a escala nacional com a escala europea per mitjà d'exposicions, trobades i publicacions.  
L'associació europea i les estructures nacionals es comprometen a arbitrar els mitjans necessaris per a incitar els responsables de sòl a concurs, o als seus promotors, a involucrar els equips guardonats en alguna fase del procés de realització, mitjançant l'establiment d'un procediment de contractació en què existisca una ponderació específica (en el plec de clàusules administratives, podent utilitzar-se el concurs EUROPAN com a concurs de projectes amb intervenció de jurat, a l'efecte previst en l'article 168 i següents de la Llei de contractes del sector públic, per exemple) de la circumstància d'haver resultat premiat el projecte en el concurs EUROPAN, sense perjudici del compliment del conjunt de requisits i procediments establits en la legislació sobre contractes de les administracions públiques.   
En aquest procediment específic de ponderació per a l'adjudicació del projecte regirà el criteri de ponderació de major a menor valor dels projectes premiats sobre els esmentats i els finalistes, respectivament.  
El Comité Nacional Espanyol, presidit pel Ministeri d'Habitatge, participa en EUROPAN 10 al voltant del tema: Urbanitat europea. Ciutat sostenible i nous espais públics, amb set emplaçaments situats a:  
- Càceres: Intervenció en l'entorn de la Fuente del Marco. Emplaçament proposat per la Junta d'Extremadura i l'Ajuntament de Càceres. Àrea d'estudi, 62 ha. Àrea de projecte, 46.234 m² (13.670 m² d'ús residencial i 32.564 m² d'espais lliures) - Possible tipus d'encàrrec, urbà/arquitectònic.  
- Elda: Tafalera/Numància - Emplaçament proposat per la Generalitat Valenciana, Conselleria de Medi Ambient, Aigua, Urbanisme i Habitatge - Ajuntament d'Elda - Àrea d'estudi, 18.54 ha - Àrea de projecte, 12.49 ha - Possible tipus d'encàrrec: modificació del planejament i derivats d'aquest.  
- Madrid: Cornisa de San Francisco el Grande. Emplaçament proposat per Ajuntament de Madrid, oficina del centre. Àrea d'estudi, 8 ha - Àrea de projecte, 4,5 ha - Possible tipus d'encàrrec, projecte bàsic per a desenvolupament dels equipaments municipals i urbanització de les zones verdes.  
- Reus: B14 Matet entre vies. Emplaçament proposat per la Generalitat de Catalunya - Àrea d'estudi, 11.37 ha - Àrea de projecte, 11.37 ha - Possible tipus d'encàrrec, col·laboració en l'elaboració del Planejament urbanístic necessari; disseny i construcció de projecte arquitectònic (aproximadament 50 habitatges)  
- Taboadela: Pereiras/Taboadela - Emplaçament proposat per l'Institut Gallec de l'Habitatge i del Sòl - Àrea d'estudi, 85.44 ha - Àrea de projecte, 22.92 ha - Possible tipus d'encàrrec, projecte sectorial.   
- Terol: Integració de l'espai natural del riu Túria a la ciutat de Terol. Emplaçament proposat per Ajuntament de Terol i Govern d'Aragó. Àrea d'estudi, 85 ha - Àrea de projecte, 341.061 m² - Possible tipus d'encàrrec, edificació.  
- Valverde: Emplaçament proposat per l'Institut Canari de l'Habitatge, Govern Canari -   
Àrea de projecte, 13.135 m² - Possible tipus d'encàrrec, estudi de detall (U.A. 3 Valverde - est). Projecte de compensació.  
Calendari:  
Llançament i inscripcions.  
Data llançament del concurs (consulta en internet del tema, emplaçaments, bases): dilluns 19 de gener 2009.  
Data límit inscripció concursants: 29 de maig 2009.  
Entrega de les propostes.  
Data límit entrega de les propostes: 29 de juny 2009.  
Selecció i decisió del jurat.  
Preselecció de les propostes pels jurats nacionals: setembre-octubre 2009.   
Selecció final de les propostes: desembre 2009.  
Data d'anunci dels resultats: 23 de gener 2010.  
Informació: www.europan-europe.com  
València, 21 de gener de 2009.- La directora general d'Habitatge i Projectes Urbans: Mª Jesús Rodriguez Ortiz.